[{"text_idx": "#000000", "text": "Ohustatud liikide toetamine 2018. aastal\nOhustatud liikide toetamine 2017. aastal\nOhustatud liikide toetamine 2016. aastal"}, {"text_idx": "#000001", "text": "Detsembri alguses saabus ro\u0303o\u0303mus uudis, et Tallinna Lilleku\u0308la Gu\u0308mnaasium on otsustanud hakata Loomaaia nelja naaritsa vaderiks."}, {"text_idx": "#000002", "text": "O\u0303ilsa ettevo\u0303tmise jaoks koguti annetusi 7. detsembril toimunud Jo\u0303ulukoolis. Kokku koguti 575 eurot, mis laekus peamiselt o\u0303petajate kohvikus mu\u0308u\u0308du eest, aga ka annetustena o\u0303pilastelt ja lastevanematelt."}, {"text_idx": "#000003", "text": "Suured suured ta\u0308nud Lilleku\u0308la Gu\u0308mnaasiumi kooliperele!"}, {"text_idx": "#000006", "text": "Mu\u0308u\u0308gil on uus heategevuslik T-sa\u0308rk!"}, {"text_idx": "#000007", "text": "Meie heategevuslike toodete hulka on jo\u0303udnud uus euroopa naaritsa teemaline T-sa\u0308rk!"}, {"text_idx": "#000008", "text": "Anna oma panus liigikaitsesse ja telli T-sa\u0308rk siit!"}, {"text_idx": "#000009", "text": "Poegimisperiood on lo\u0303ppenud ning aedikutest kostub naaritsapoegade ma\u0308ngumu\u0308ra."}, {"text_idx": "#000010", "text": "Nu\u0308u\u0308dseks on ko\u0303ik pesakonnad u\u0308le kontrollitud ning meie ro\u0303o\u0303muks su\u0308ndis sel aastal kokku 11 pesakonda, kokku 40 naaritsapoega. Nu\u0308u\u0308d on naaritsaemadel ka\u0308pad-sabad to\u0308o\u0308d ta\u0308is, sest pojad kasvavad kiiresti ja vajavad palju ta\u0308helepanu. Aedikutest mo\u0308o\u0308dudes vo\u0303ib na\u0308ha vilkalt ringi silkamas, suurest to\u0308o\u0308st rannavormi saavutanud, emasid, kes oma uudishimulikke poegi kantseldada u\u0308ritavad. See ei ole lihtne, kuna kohe kui poegade silmad kuu vanuselt avanevad, hakkavad nad end u\u0308mbritsevat maailma avastama ja ko\u0303ige armsamat naaritsama\u0308ngu ma\u0308ngima. O\u0303dede-vendade ma\u0308ngu saame aga ja\u0308lgida vaid suve lo\u0303puni, sest juba augustis on noored naaritsad oma ema eeskujul ko\u0303ik vajalikud oskused a\u0308ra o\u0303ppinud ning iseseisvaks eluks valmis. Juba enne su\u0308gise algust kolivad ko\u0303ik naaritsaplikad-poisid oma isiklikku aedikusse ja ja\u0308a\u0308vad uut kevadet ootama."}, {"text_idx": "#000011", "text": "Jasmine\u2019i 28-pa\u0308evased pojad, kelle silmad pole veel avanenud."}, {"text_idx": "#000013", "text": "Sellel aastal ootame ca 10-12 pesakonna su\u0308ndi! Esimesi piiksumisi oli kuulda juba 9. mail Saarepiiga pesast ning nu\u0308u\u0308dseks oleme kindlaks teinud, et Saarepiiga to\u0303i ilmale 4 naaritsatu\u0308drukut. Praeguseks on u\u0308le kontrollitud seitse pesakonda ning enamus pesadest leidsime 2 vo\u0303i 4 poega. Sel aastal u\u0308llatas suure pesakonnaga 2017. aastal Hispaaniast saabunud Lillet, kes oli ilmale toonud lausa 6 poega. Lilleti suure pesakonna su\u0308nni teeb eriti huvitavaks asjaolu, et Hispaania paljunduskeskuses pole kunagi pesakonnas u\u0308le viie poja su\u0308ndinud."}, {"text_idx": "#000014", "text": "Pildil: Vasakul 10 pa\u0308eva vanused naaritsapojad ja paremal 30 pa\u0308evane naaritsaplika."}, {"text_idx": "#000015", "text": "Meie heategevuslike toodete hulka on jo\u0303udnud kauaoodatud naaritsama\u0308rkmik. Ma\u0308rkmiku teevad eriliseks vahelehtedel olevad illustratsioonid, mis on eelmise aasta joonistusvo\u0303istluse \u201cEesti 100 naaritsat\u201d auhinnatud to\u0308o\u0308d. Kogu kaustikute mu\u0308u\u0308gist saadus tulu la\u0308heb euroopa naaritsa kaitsetegevuse toetuseks."}, {"text_idx": "#000016", "text": "Anna oma panus liigikaitsesse ja telli ma\u0308rkmik siit!"}, {"text_idx": "#000017", "text": "Igakevadine seire on na\u0308idanud, et Hiiumaa naaritsa populatsioon on pu\u0308sinud viimastel aastatel stabiilsena. Seda vaatamata asjaolule, et naaritsaid pole alates 2017. aastast saarele juurde viidud ja eelmine suvi oli ootamatult kuiv, misto\u0303ttu leidus saarel ka naaritsale sobivaid toiduobjekte tavapa\u0308rasest va\u0308hem. Vaatamata rasketele oludele pidasid naaritsad vastu ja eelmistel na\u0308dalatel toimunud seire ka\u0308igus o\u0303nnestus kinni pu\u0308u\u0308da 10 naaritsat. Neist u\u0308ks emane, kaheksa isast ja u\u0308ks tuvastamata sooga, kel o\u0303nnestus enne u\u0308levaatust lo\u0303ksust po\u0303geneda. Ko\u0303ige toredam on aga, et ko\u0303ik ka\u0308tte saadud naaritsad olid looduses su\u0308ndinud loomad (mitte loomaaiast saarele viidud). Sellele vaatamata, oli u\u0308ks naaritsatest meile juba tuttav \u2013 see loom oli meie lo\u0303ksu ja\u0308a\u0308nud ka 2017. aasta seire ka\u0308igus, mis ta\u0308hendab, et ta on saarel elanud juba va\u0308hemalt 3 aastat. Lisaks kinnipu\u0308u\u0308tud loomadele leidus jo\u0303gede kallastel ka rohkelt naaritsa ja\u0308ljeradu, mis annab veelgi tunnistust, et naaritsatel la\u0308heb Hiiumaal ha\u0308sti."}, {"text_idx": "#000018", "text": "Gaia loomaaed ja EAZA va\u0308ikekiskjate TAG organiseeris ma\u0308rtsi lo\u0303pus esimese rahvusvahelise va\u0308ikekiskjate konverentsi. Hollandis veedetud pa\u0308evad olid ta\u0308is huvitavaid ja praktilisi ettekandeid va\u0308ikekiskjate tehistingimustes hooldamise ja kaitse teemadel. Sealhulgas peaettekanne euroopa naaritsa kaitsest ning ettekanne naaritsa paljundamisest Tallinna loomaaias."}, {"text_idx": "#000019", "text": "Meie suurim ta\u0308nu la\u0308heb aga Gaia loomaaiale, kes mu\u0308u\u0308s terve eelmise aasta jooksul tuhandeid naaritsa ma\u0308rke ning kogus seela\u0308bi euroopa naaritsa kaitse toetuseks 10 000 eurot. Lisaks koguti konverentsil korraldatud oksjoni ka\u0308igus 1500 eurot, mis la\u0308heb samuti naaritsa toetuseks."}, {"text_idx": "#000020", "text": "Ohustatud liikide toetamine aastal 2018"}, {"text_idx": "#000021", "text": "Meil on hea meel teada anda, et 2018. aastal kogunes annetustest ja heategevuslike toodete mu\u0308u\u0308gist liigikaitseprojektide toetuseks rekordilised 23 326,91 eurot, mis on pea kaks korda rohkem kui 2017. aastal. Kusjuures ohustatud liikide toetamiseks kogutud rahasumma on juba kolmandat aastat ja\u0308rjest to\u0303usuteel. Ta\u0308psemat infot eelmisel aastal kogutud summadest saab siit!"}, {"text_idx": "#000022", "text": "Illustreeriv graafik ohustatud liikide kaitseks korjatud summadest aastatel 2016-2018."}, {"text_idx": "#000023", "text": "Ilmus teine euroopa naaritsa uudiskiri, mis annab u\u0308levaate erinevates Euroopa riikides (Eestis, Prantsusmaal, Hispaanias, Saksamaal, Hollandis ja Rumeenias) 2018. aastal la\u0308biviidud tegevustest maailma u\u0308he enimohustatud pisikiskja kaitsel."}, {"text_idx": "#000024", "text": "Tallinna loomaaia 100 naaritsat saavad uue elamise"}, {"text_idx": "#000025", "text": "Tallinna loomaaia euroopa naaritsaid peetakse hetkel aedikutes, mis ehitati 20 aastat tagasi ning on praeguseks u\u0308sna amortiseerunud ning vajavad va\u0308ljavahetamist. 2018. aasta lo\u0303pus algaski uue paljunduskompleksi ehitus. Uus rajatis koosneb viiest moodulist, iga moodul omakorda 20st aedikust. Lisaks on nelja mooduli otsas u\u0308ks suurem poollooduslik aedik taasasustatavate loomade hoidmiseks ning hoone keskel naaritsahooldajate abiruumid."}, {"text_idx": "#000026", "text": "Uus paljunduskompleks asub loomaaia ku\u0308lastajate jaoks suletud alal liigikaitse labori juures ning peaks valmima 2019. aasta suveks."}, {"text_idx": "#000027", "text": "Euroopa naaritsa paljunduskompleksi ehitusplats Tallinna loomaaias"}]